《月代》
宋代·许月卿

月代太阳，太阳代月。
君逸臣劳，职分无越。
穆穆皇皇，明明在烈。
职于四方，罔不秉哲。
火明水清，坎离斯设。
日月有明，容职靡阙。
无非教也。教亦不屑。
金取其清，分明之精。
东有启明，西有长庚。
金清月白，助天日明。
日明相续，万物咸睹。
匪今斯今，不瞽万古。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。